בני זייד אל-ע'רביה

בני זייד אל-עַ'רְבִּיה (בערבית: بني زيد الغربية, "בָּנִי זֵיד המערבית") היא מועצה מקומית פלסטינית בנפת רמאללה ואל-בירה, כ-27 ק"מ מצפון-מערב לרמאללה, כ-45 ק"מ צפונית מערבית לירושלים, וכ-6 ק"מ דרומית מערבית לסלפית, בגובה ממוצע של כ־500 מטרים מעל פני הים.

בני זייד המערבית נוסדה בשנת 1966, בתקופת השלטון הירדני מאיחוד שני הכפרים: דיר ע'סאנה (دير غسانة) ובית רימא (بيت ريما).

== מקור השם ==
המועצה המקומית קרויה על שם השבט הערבי בני זייד, שקיבל את השטח כפייף מאת הסולטאן האיובי צלאח א-דין במאה ה-12, בתמורה לשירות בצבא המוסלמי בתקופת מסעי הצלב הראשונים.

בשנת 2004 נחלק השטח לשתי מועצות מקומיות: בני זייד המערבית ובני זייד המזרחית (בערבית: بني زيد الشرقية, בני זייד א-שרקייה), שכללה את עארורה, עבווין ואת מזארע א-נובאני, אך בשנת 2020 היא התפרקה.

== היסטוריה ==
לאחר מלחמת ששת הימים נערך סקר ארכאולוגי באזור הר אפרים, במהלכו נסקרו שני הכפרים המרכיבים את בני זייד: בית רימא ודיר ע'סאנה. במדרון הצפוני של בית רימא נמצאו חרסים מתקופת הברזל (א' וב', ימי ההתנחלות והמלוכה), התקופה הרומית-ביזנטית, ימי הביניים והתקופה העות'מאנית. בשוליים הצפוניים של דיר ע'סאנה נמצאו חרסים מתקופת הברזל ב', הביזנטית, ימי הביניים והעות'מאנית.<ref name=":022"></ref><ref></ref>

בית רימא מזוהה עם בית רימה, יישוב יהודי קדום מתקופת בית שני, שנזכר במשנה כאחד המקומות מהם הועלו מנחות של יין לבית המקדש.<ref name=":022" />

השם דיר ע'סאנה מעיד על כך שבעבר היה כאן מנזר (בערבית: دير, דֵיר). וילנאי הביא סברה שמדובר במקום התיישבות של חלק מהשבט הערבי-נוצרי בני ע'סאן.<ref></ref> יש חוקרים שזיהו את דיר ע'סאנה כיישוב המקראי צרדה, עירו של ירבעם בן נבט, על בסיס הממצא הארכאולוגי שמצביע על קיום הכפר בתקופת המלוכה וכן על שמותיהם של עין צרידה ועמק חלת צרידה הסמוכים לכפר, שעשויים לשמר את השם הקדום. חוקרים אחרים העדיפו לזהות את צרדה בכפר סורדא או באתרים ארכאולוגיים אחרים ליד נחל שילה.

=== התקופה הממלוכית ===
בתקופת שלטונו של הסולטן הממלוכי ביברס, באמצע המאה ה-13, יושב המקום על ידי אנשי שבט בני זייד לצד פלאחים ("איכרים") מקומיים.<ref name=":3"></ref>

=== התקופה העות'מאנית ===
בתקופת השלטון העות'מאני נשלט אזור בני זייד על ידי שייח' שהיה איש הקשר לשלטון. תושבי האזור התפרנסו בעיקר ממכירת שמן זית לפקידים עות'מאנים מקומיים ולמפעלי סבון בשכם. מההכנסות, השייח' גבה מיסים והעביר את הכסף לשלטונות העות'מאניים. בנוסף, נדרשו בני זייד לממן ואקף למסגד אל-אקצא בירושלים ולמקום הקדוש האיבראהימי (מערת המכפלה) בחברון.<ref></ref> בשנת 1596 הופיעו גם דיר ע'סאנה וגם בית רימא בפנקסי המס העות'מאניים ושני הכפרים שילמו מיסים תוצרת חקלאית.<ref name=":2">Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century pp. 121-120</ref>

במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור.<ref></ref> בתחילת המאה ה-19, נשלט האזור על ידי שייח'ים ממשפחת ברגותי, שהרחיבו את אזור שליטתם עד למישור החוף. כשהמצרים הגיעו לאזור, הם הטילו על תושבי ארץ ישראל מיסים וכן גייסו מהם לצבא. בשנת 1834 השתתפו בני זייד במרד האיכרים. ואיבראהים פאשה הוציא להורג שני שייח'ים ממשפחת ברגותי. עם זאת גם השייח'ים הבאים היו ממשפחת ברגותי והם המשיכו להיות גובי המיסים ומקורבים לשלטון ובכך ביססו את מעמדם הכלכלי.<ref></ref><ref name=":4"></ref><ref name=":5">Amiry, S. (1987), Space, Kinship and Gender: The Social Dimension of Peasant Architecture in Palestine, University of Edinburgh-Faculty of Social Sciences pp. 45, 103, 208, 211, 212, 213</ref>

=== המנדט הבריטי ===
בשנת 1936, במהלך המרד הערבי, פגע חיל האוויר הבריטי בקבוצה של 400 אנשי מיליציה מקומיים שנאספו מחוץ לדיר ע'סאנה, והרגו כ-130 מהלוחמים. <ref>Probert, Harry (2006). Bomber Harris: His Life and Times p.82. MBI Publishing Company. (הועתק מוויקיפדיה במהדורה האנגלית)</ref> בספטמבר 1938, קיימה הנהגת המורדים המקומית פגישה בכפר והדבר הגיע לידיעת המודיעין הבריטי. הצבא הבריטי תקף את הכפר, בחיפוי מטוסי קרב ונפגעו רבים מהמשתתפים בפגישה. אחד ההרוגים היה מוחמד סאלח אל-חמד ע'אנם שהיה מאנשיו הקרובים של עז א-דין אל-קסאם ובמרד פיקד על אזור שכם.<ref></ref>

=== שלטון ירדן ===
בשנת 1964 אוחדו שני הכפרים, בית רימא ודיר ע'סאנה, לכפר אחד בשם בני זייד.

=== לאחר 1967 ===
בעקבות מלחמת ששת הימים עבר היישוב לשליטת ישראל.

בעקבות הסכמי אוסלו הועברה בני זייד לשליטה ביטחונית וניהולית פלסטינית מלאה בשנת 2000. ב-2001, במהלך האינתיפאדה השנייה, פעלו במועצה כוחות צבא ישראליים רבים. כשראשת העיר פתחייה ברגותי נבחרה לראשות העיר ב-2005, הפכה בני זייד ליישוב הפלסטיני הראשון שבו אישה משמשת כראש העירייה, בשיתוף עם רמאללה הסמוכה. ראש העיר הנוכחי הוא כאיד א-רימאווי.

== אוכלוסייה ==
{| class="wikitable"
| colspan="4" |מפקדי אוכלוסין דיר ע'סאנה
|-
|שנה
|תושבים
|מקור
|הערות
|-
|1596
|
|<ref name=":2" />
|76 משקי בית
|-
|1863
|900
|<ref name=":6"></ref>
|
|-
|1887
|1,200
|<ref name=":4" />
|אזור בני זיד כלל 24 כפרים, עם כ-7,700 איש, מהם כ-400 נוצרים.
|-
|1922
|625
|<ref name=":0"></ref>
|
|-
|1931
|753
|<ref name=":0" />
|גרו ב-181 בתים
|-
|1945
|880
|<ref name=":0" />
|
|-
|1961
|1,461
|<ref name=":0" />
|כולל נוצרי אחד
|}
{| class="wikitable"
| colspan="4" |מפקדי אוכלוסין בית רימא
|-
|שנה
|תושבים
|מקור
|הערות
|-
|1863
|353
|<ref name=":6" />
|
|-
|1922
|555
|<ref name=":7"></ref>
|
|-
|1931
|746
|<ref name=":7" />
|
|-
|1945
|930
|<ref name=":7" />
|
|-
|1961
|2,165
|<ref name=":7" />
|
|-
|1987
|3,451
|<ref name=":7" />
|
|-
|1997
|4,276
|<ref name=":7" />
|
|-
|2022
|5,000
|<ref>https://3arf.org/wiki/بيت_ريما</ref>
|
|}

== כלכלה ==
מבחינה היסטורית, כלכלת בני זייד הייתה תלויה ביבול הזיתים, שסופק למפעלי סבון בשכם. עד היום, עצי זית מכסים את רוב אדמות המועצה. עם זאת, תושבי בני זייד כיום מתפרנסים בעיקר מעבודה בשירות המדינה ובעסקים פרטיים.

== אתרים ==
ישנם מספר אתרים מקודשים בבני זייד. חלקם ללא פרטים נוספים.

# מקאם אל-ח'דר (مقام الخضر): השם מופיע בכפרים רבים בא"י ולרוב, הוא מתייחס לנביא אליהו, אך לא ידוע על קשר כלשהו למקום זה.<ref name=":1"></ref>
# מקדש אל-עטירי (مقام العطيري): קבר צנוע, בין העיירה לבית הספר.<ref name=":1" />
# מקאם אל-הביל (مقام الهبيل): קבר צנוע, בין העיירה לבית הספר.<ref name=":1" />
# מקאם שייח' רחאל (مقام الشيخ رحال): קבר צנוע, בין העיירה לבית הספר.<ref name=":1" />
# מקאם שייח' עספור (مقام الشيخ عصفور): מקום תפילה גדול, יחסית, לידו יש באר ומקום טהרה, לפני תפילה.<ref name=":1" />
# מקאם אל-ח'וואס (مقام الخواص): בניין בעל שתי כיפות הממוקם על ראש גבעה, מערבית לדיר ע'סאנה. מקום עתיק שמתייחס לאיבראהים אל-ח'וואס , קדוש סופי ממצרים שמת במקום בשנת 291 לספירה. ליד המבנה יש שתי בארות.<ref name=":1" /> מקום בעל חשיבות רבה לתושבים מהאזור כולו.<ref name=":6" /> על פי האגדה, הכיפה המזרחית נבנתה על ידי תושבי המקום ואילו הכיפה המערבית הושלמה על ידי מלאכים. המקאם מיוחד בשל העובדה שפקדו אותו בעיקר נשים, כדי לחגוג, להתרועע עם נשים אחרות ולהתפלל.<ref name=":5" />
# מקאם א-ריפאעי (مقام الرفاعي): נמצא ליד מקאם אל-ח'וואס. מקום גדול יחסית ולידו עץ גדול.<ref name=":1" />
# מקאם השייח' עבדאללה (مقام الشيخ عبد الله): נמצא בין הכפר למקאם אל-ח'וואס.<ref name=":1" />
# מקאם שייח' ע'ית' (مقام الشيخ غيث): נמצא בבית הקברות.<ref name=":1" />
# מקאם שייח' מטר (مقام الشيخ مطر): מבנה ובו שני חדרים לתפילה. נמצא בתוך הכפר.<ref name=":1" />
# מקאם א-דסוקי (مقام الدسوقي): מצפון לעיירה. אין קבר או ציון, אך נמצא שם על פי המסורת.<ref name=":1" />
# מקאם שייח' ח'אלד (مقام الشيخ خالد): ממערב לעיירה, בוואדי שרידה. מבנה קטן ולידו באר ועץ אלון גדול.<ref name=":1" />
# מקאם השייח' ד'יב (مقام الشيخ ذيب): קבר ולידו עץ זית. קרוב למקאם שייח' ח'אלד.<ref name=":1" />
# מקאם שייח' ברי (مقام الشيخ بري): עץ אלון גדול, קרוב למקאם שייח דיב.<ref name=":1" />

== אתרים עתיקים ==
בעיר העתיקה דיר ע'סאנה יש ארבעה אתרים עתיקים:

# הארמון של סאלח אל-ברגותי (قصر صالح البرغوثي): ארמונו של מי שהיה השייח' הפיאודלי באזור, בתקופה העות'מאנית. הארמון חולק לשלושה מרכיבים עיקריים: (1) אזור קבלת פנים, אולמות אוכל ובית הארחה. (2) מחסני מזון, אורוות סוסים וסדנאות שונות. (3) הקומה השנייה שימשה למגורי נשים ולמשרתים. המרפסת שעל הגג שימשה את השייח' לבילוי ולצפות באחוזותיו.<ref name=":5" /><ref name=":3" /><ref name=":1" />
# המסגד הישן (المسجد القديم): על פי הידוע, מבנה זה היה בעבר הרחוק כנסייה, והוסב למסגד.<ref name=":1" />
# בית הספר הישן (المدرسة القديمة): נחנך בשנת 1914.<ref name=":1" />
# מכלאת השטן (حوش الشيطان): מבנה שעל פי הפולקלור המקומי, היה "רדוף" על ידי השטן.<ref name=":1" />

== אישים בולטים ==
קאסם א-רימאווי : ראש הממשלה לשעבר של הממלכה ההאשמית ירדן. הפלסטיני הראשון שכיהן בתפקיד זה.

עבדאללה א-רימאווי : שר החוץ לשעבר של ירדן והמזכ"ל של מפלגת הבעת' הסוציאליסטית הערבית בירדן ובפלסטין. הואשם בתכנון הפיכה נגד המלוכה בירדן ב-1957.

עימאד אל-ברגותי : פרופסור לפיזיקת החלל באוניברסיטת אל-קודס.

אישים נוספים: ראה בערך חמולת ברגותי.

== טרור ==
* עבדאללה ברגותי: טרוריסט, מרצה בכלא הישראלי 67 מאסרי עולם, על אחריותו לרצח 67 ישראלים.
* חלק מחברי חוליית הטרור שהתנקשה בשר רחבעם זאבי היו תושבי בית רימא, ובהם מג'די א-רחימי (مجدي الرحيمي), שאשתו, פתחיה ברגותי (فتحية البرغوثي), הייתה האישה הפלסטינית הראשונה שנבחרה לכהן כראש עיר במקום.<ref></ref>

==קישורים חיצוניים==

*[http://www.beitreema.com Official Website beitreema]
*Survey of Western Palestine, Map 14: [https://web.archive.org/web/20180928072721/http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/ramallah/pdfs/vprofile/Bani_Zeid_TP_en.pdf Bani Zeid Town profile], Applied Research Institute - Jerusalem (ARIJ)
*[http://vprofile.arij.org/ramallah/images/english/Bani%20Zeid_ap_en.jpg Bani Zeid aerial photo], ARIJ
*[http://www.palestineremembered.com/GeoPoints/Bayt_Rima_882/index.html Welcome To Bayt Rima]
*[http://www.palestineremembered.com/GeoPoints/Dayr_Ghassana_963/index.html Welcome To Dayr Ghassana]

==הערות שוליים==

קטגוריה:נפת רמאללה ואל-בירה
בני זייד (בית עריף)